Fukushima 1 Atom elektr stansiyasi. Fukushima 1, Fukushima 1 Atom elektr stansiyasi (; Fukushima Daiichi Genshiryoku Hatsudensho; ) — Yaponiyaning Fukushima prefekturasidagi Futaba uyezdining Okuma shahrida joylashgan atom elektr stansiyasi. Tokyo Electric Power Company tomonidan qurilgan va foydalanilgan birinchi AES. 2011-yilgi sunami oqibatida zararlangan. Avariyaga qadar 6 ta energoblok yordamida 4,7 GVt quvvat ishlab chiqarishi bilan dunyoning 25 ta eng kuchli atom elektr stansiyalari roʻyxatiga kirgan. 2013-yil dekabrda stansiya rasman yopilgan. Hozirda stansiya hududida avariya oqibatlarini bartaraf etish boʻyicha ishlar olib borilmoqda. AES loyihasi AQShning General Electric kompaniyasi tomonidan ishlab chiqilgan boʻlib, reaktorlar General Electric, Toshiba va Hitachi kompaniyalari tomonidan qurilgan. Energobloklar. Birinchi, ikkinchi va oltinchi energobloklar uchun reaktor qurilmalari General Electric tomonidan, uchinchi va beshinchi qurilmalar Toshiba tomonidan, toʻrtinchi qurilma esa Hitachi tomonidan qurilgan. Barcha reaktorlar General Electric tomonidan loyihalangan. General Electric energobloklari uchun arxitektura loyihasini Electric Bond and Share Company ishlab chiqqan. Barcha qurilish konstruksiyalarini Yaponiyaning Kajima qurilish kompaniyasi bajargan. Tarmoqqa ulanishi. Fukushima 1 Atom elektr stansiyasi toʻrtta elektr uzatish liniyasi orqali tarmoqqa ulangan. Fukushima 1 Atom elektr stansiyasi tarmoqning 50 Hz chastotali segmentiga oiddir. Avariya. 2011-yil 11-mart kuni Yaponiyadagi qattiq zilzila oqibatida Fukushima 1 AESda eng boshida INES boʻyicha 4-darajali avariya roʻy berdi. Keyinchalik avariya 5-darajaga chiqqani haqida xabar berildi (18-mart). 12-aprelda esa 7-darajagacha koʻtarildi. Atom elektr stansiyasi yaqinida yer silkinishi oqibatida avtomatik xavfsizlik tizimi energobloklarni oʻchirib qoʻydi. Avariyadan keyingi holat. 2021-yil yaponiyalik olimlar Fukushima 1 AES atrofini nazorat qilish davomida u yerdagi radioaktiv chiqindilar saqlanadigan joyda oʻzidan radiatsiya tarqatadigan jelatinli massa topilganini xabar qilishdi.